OpenLLM-France/wikimedia huggingface dataset:
# Al servicio de la mujer española

Al servicio de la mujer española és una pel·lícula de gènere dramàtic dirigida per Jaime de Armiñán i estrenada l'any 1978 en Eastmancolor i format panoràmic.

## Argument

La pel·lícula narra la vida quotidiana d'Irene Galdós, una locutora d'un consultori sentimental en una modesta ràdio local. Es mostra el seu desgast professional, que el seu detonant són les cartes d'una dona que signa com ‘Soledad', que arriba a sol·licitar una entrevista en el programa.

## Premis
### 34a edició de les Medalles del Cercle d'Escriptors Cinematogràfics

| Categoria | Candidat | Resultat |
| Millor actriu | Marilina Ross | Guanyadora |

## Referències

* ↑ «Premios del CEC a la producción española de 1978». Círculo de Escritores Cinematográficos. Arxivat de l'original el 2021-05-06. [Consulta: 9 gener 2016].

## Bibliografia

* Aguilar, Carlos. Guía del Video - Cine. Madrid: Ediciones Cátedra, 1986. ISBN 84-376-0615-2.

## Enllaços externs

* Al servicio de la mujer española a IMDb
* Al servicio de la mujer española a Depelículasgratis
* crítica a Fotogramas
* Al servicio de la mujer española a Historia de nuestro cine, rtve.es
# Andrajos

Andrajos és un plat típic de la província Jaén, Albacete, la província de Granada i Múrcia, Espanya.
Consisteix d'un estofat de tomaca, ceba, all, pebrot roig i conill, espessit amb farina per pastís. És un plat de la població rural i, en general es consumeix a l'hivern. Variants del plat es deriven del tipus de carn utilitzada. La llebre i el bacallà s'utilitzen sovint en comptes de conill.

## Enllaços externs

* Els andrajos (castellà)
# Fontana (Gozo)

Fontana és un municipi de l'illa de Gozo, a Malta. Té una població de 850 habitants i una superfície de 0.5 km². Es tracta d'un suburbi de la capital de l'illa, Victòria
# Muvaffak

Abu Mansur Muvaffak Harawi —persa: ابو منصور موفق هروی— més conegut simplement com a Muvaffak fou un metge del segle x documentat a Herat, a l'actual Afganistan, al servei del príncep samànida Mansur ibn Nuh, que va governar del 961 al 976.
Fou aparentment el primer en pensar de compilar un tractat de materia medica en persa; va viatjar extensament per Pèrsia i Índia per obtenir la informació necessària.
Abu Mansur va distingir entre el carbonat de sodi i el carbonat de potassi, i sembla haver tingut algun coneixement sobre el triòxid de diarseni, l'òxid de coure(II), l'àcid silícic i l'antimoni; va saber els efectes tòxics del coure, la depilació i la composició del guix de Paris i el seu ús quirúrgic.
El Llibre dels remeis és l'única recopilació que n'ha restat. Escrit entre 968 i 977, duu per títol کتاب الابنیه عن حقائق الادویه, Kitab al-Abnyia 'an Haqa'iq al-Adwiya, i és l'obra de prosa més vella en persa modern. Tracta 585 remeis (dels quals 466 derivats de plantes, 75 de minerals, 44 d'animals), que va classificar en quatre grups segons la seva acció. La còpia més antiga conservada és de 1026 i fou escrita per Asadi Toosi, un poeta famós; es conserva a la Biblioteca de Viena. En aquesta còpia l'escriptor prega per la salut de Muvaffak i això mostra que seguia viu el 1026, per la qual cosa la suposició dels orientalistes sobre que fou contemporani del samànida Mansur ibn Nuh és errònia. Diu en la introducció del llibre que ha utilitzat llibres científics tradicionals anteriors.

## Fonts

* Fonahn, A., Zuar Quellenkunde Persian medicine, Leipzig, 1910
* C. Elgood. In: A medical history of Persia from the earliest times to the year 1932 AD, 1932, Cambridge University Press, London (1951), p. V.
* Muvaffak A, Gurhan I, Gunduz U, Hasirci N., J. Drug Target. 2005 Apr;13(3):151-9.
* Muvaffak A, Hasirci N. Adv Exp Med Biol. 2003;534:309-25.
* Sarton,G., Introduction to the History of Science, Baltimore,1927
# Ficaja

Ficaja (en cors Ficaghja) és un municipi francès, situat a la regió de Còrsega, al departament d'Alta Còrsega. L'any 1999 tenia 34 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 52 | 84 | 54 | 48 | 48 | 34 |

## Administració

Llista d'alcaldes :
| Període | Identitat | Partit | Qualitat |
| 2001-2008 | Alexandre Gambotti | | |
# Ficarolo

Ficarolo és un municipi de 2.679 habitants de la província de Rovigo, dins la regió del Vèneto.
Les seves frazioni són Bassantina, Parolara, Sant'Antonio in Polesine, Tontola, Trai (Terraglio), Trento, Vallicella Alta, Vallicella Bassa, Vegri. Les comuni limítrofes són Bagnolo di Po, Bondeno (FE), Felonica (MN), Ferrara (FE), Gaiba, Salara. Els seus habitants s'anomenen ficarolesi. El patró és San Pietro, festiu el 7 d'abril. El nom de l'alcaldessa (Sindaco) és Antonella Mantovani, des del 30 de maig de 2006, del partit centrodestra

## Història

Encara que molts erudits atribueixen a Ficarolo orígens antiquíssims, que es remunten a temps romans, fins al Segle X no es troba cap documentació: un document de 936, amb el qual Bonifacio, el segon comte de Bolonya i Ingelberto, abat de Nonantola, van deixar per escrit un intercanvi de béns, incloent-hi Ficarolo ("Pago Figariole"), en el camp de Ferrara i situat, amb Settepolesini, a l'esquerra del riu Po. La fortalesa de Ficarolo, que controlava el Po juntament amb un lloc idèntic a la riba sud del riu, Stellata de Bondeno (encara existeix), va ser assetjada pels venecians durant la Guerra de la Sal (1482-1484) i es va rendir després d'una forta defensa d'una petita guarnició contra de la força aclaparadora de la Serenissima.

## Personatges famosos

* Giuseppe Ghedini
* Ercole Sarti
* Alberto Mucchiatti
* Francesco Ravelli
* Giovanni Pellegatti Ricci
# Naródnaia Vólia

La voluntat del poble (en rus: Народная воля, Naródnaia vólia) fou una organització russa revolucionària de principis de 1880. Va ser formada l'agost de 1879, després de la divisió de Zémlia i Vólia en Naródnaia Vólia i Repartició Negra (Txerni Peredel). Els seus fundadors eren revolucionaris professionals – simpatitzants de la lluita política en contra de l'autocràcia. Van crear una organització sòlida i camuflada en una època de molts moviments liberals a Rússia.
Els membres més famosos de l'organització foren Aleksandr Mikhailov, Aleksandr Kviatkovski, Andrei Jeliàbov, Sófia Peróvskaia, Vera Fígner, Nikolai Morózov, Mikhaïl Frolenko, Lev Tikhomírov, Aleksandr Barànnikov, Anna Iakímova, Maria Oixànina, Piotr Lavrov, Stepan Khalturin, Nikolai Kibàltxitx, Serguei Degaiev, Guérman Lopatin, Nikolai Tiúttxev, Nikolai Vassílievitx Kletótxnikov, Iàkov Lazàrevitx Iudelevski i Vladímir Ivànovitx Dziúbinski. Entre els seus actes més transcendents destaca l'atemptat i homicidi del tsar Alexandre II.
# Almuradiel

Almuradiel és un municipi de la província de Ciudad Real, a la comunitat autònoma de Castella-La Manxa. El 2020 tenia 761 habitants.

## Situació

Està situat al sud de la província de Ciudad Real, limitant amb Andalusia, i forma part de la comarca de Sierra Morena de Ciudad Real. Dista 74 quilòmetres de la capital provincial i està travessat per l'autovia del Sud, entre els pK 231 i 243. En les proximitats de la vila s'inicia el pas de Despeñaperros, gola formada pel riu homònim.
El relleu del terme municipal és irregular i muntanyós, amb altituds que oscil·len entre els 690 metres al costat dels rius i els 952 metres de les zones més elevades de la serra de Sotillo, a sud-est. Són nombrosos els rierols que discorren entre les elevacions del territori, a més del riu Magaña, que discorre pel sud del municipi abans de formar el riu Despeñaperros en unir-se amb un altre rierol en Venta de Cárdenas. La vegetació de boscos secs és dominada per pi, alzina, surera i estepa. El poble s'alça en una zona més plana a 808 metres sobre el nivell de la mar.
Es troba totalment rodejat pel municipi de Viso del Marqués.
| Nord-est: Viso del Marqués | Nord: Viso del Marqués | Nord-est: Viso del Marqués |
| Oest: Viso del Marqués | | Est: Viso del Marqués |
| Sud-oest: Viso del Marqués | Sud: Viso del Marqués | Sud-est: Viso del Marqués |

## Història

Hi ha vestigis de jaciments d'època romana sense estudiar.
L’any 1780, va ser incorporada a la corona pel rei Carles III. La població es va crear per les colonitzacions de lesnoves poblacions ] de la Sierra Morena al segle xviii.
El seu nom és d'origen àrab, significant el mateix que El Muradal, equivalent a mur, per trobar-se en l'entrada nord-est d'aquest famós port, el port del Muradal, preàmbul de passar a Despeñaperros, sent una de les dues principals entrades a Andalusia, tant per carretera com per ferrocarril.
La població d'Almuradiel es va fundar l'any 1781, incloent-hi una posada al carrer principal, a la cruïlla de camí ral d'Andalusia i l'antic camí de Granada.
La localitat compta amb una església parroquial, bé d'interès cultural espanyol, amb un gran nombre d'escultures.

## Demografia

El poble ha patit la següent evolució demogràfica:
* Almuradiel

## Referències

* 1 2 3 «Su historia». [Consulta: 21 agost 2019].
* ↑ INEbase / Nomenclátor. Relació d'unitats poblacionals.
# Mull (humus)

Mull és un tipus d'humus que s'ha format en aerobiosi.
La presència d'una important pedofauna rica en particular en cucs de terra i en macroartròpodes (Diplopoda, Oniscidea) assegura una incorporació ràpida de la fullaraca.
Els mulls, generalment són rics en elements nutritius i presenten una ran capacitat de bescanvi catiònic, per tant són els humus més fèrtils.

## Tipus de mull
### Mull càlcic

És l'humus dels sòls calcaris: Ric en calç activa i en calci intercanviable, és alcalí (pH entre 7,7 i 8,5), ric en àcid húmic floculat en grumolls i cimentat per ions de calci.
L'horitzó O és molt prim, però l'horitzó A està ben desenvolupat i és de color fosc.
La seva estructura grumollosa és estable i la relació C/N és de l'ordre de 10.
Es forma en ecosistemes estèpics sobre un sòl calcari en les terres negres. També es forma sota boscos i prats en sòls calcaris (rendzines negres forestals i rendzines grises en prats).

## Mull forestal (Humus dolç)

És l'humus dels boscos caducifolis temperats sobre el brunisol (sol bru). La mineralització és ràpida i no s'observa horitzó OH, sinó només una fullaraca amb fulles més o menys descompostes (horitzons OL i OF o OL només). En canvi l'horitzó A està ben desenvolupat, és bru amb una estructura grumollosa. El seu pH és de l'ordre de 5 a 6,5. La relació C/N és de l'ordre de 10 a 15. Aquest mull confereix una bona estructura al sòl, una bona aereació i una bona capacitat de bescanvi catiònic. També és el tipus d'humus que es troba a les praderies.

## Vegeu també

* Humus
* Moder
* Mor
* Terra preta
# Mullabilitat

La mullabilitat és la propietat de mullar-se que tenen les superfícies dels sòlids quan entren en contacte amb líquids.

## Referències

* ↑ «Mullabilitat». Gran Enciclopèdia Catalana. Barcelona: Grup Enciclopèdia Catalana.
# Mull

«Mull» té aquests significats:
* Mull (humus)
* Mull (Indiana), Estats Units
* Illa de Mull, una illa del nord-oest d'Escòcia que pertany al Argyll & Bute Council
# Negative Approach

Negative Approach és una banda estatunidenca de hardcore punk, formada a Detroit el 1981. El grup es va separar el 1984, amb el cantant John Brannon formant bandes com Laughing Hyenas i Easy Action. Des del 2006, Negative Approach toca en directe esporàdicament amb una nova formació.

## Història

Negative Approach es va basar en les icones protopunk de Detroit, The Stooges. També va ser influenciada per grups anglesos de hardcore i oi! com Discharge, The Blitz, 4-Skins o Sham 69. Encara que des del principi, el seu so i la seva actitud sobre l'escenari van ser més agressius i brutals que els de les seves influències, destacant per un hardcore salvatge i nihilista, que emanava frustració, pessimisme i ràbia. Això es va personificar en el vocalista John Brannon, un jove intimidant i intens amb el cap afaitat, mirada penetrant i actitud bel·ligerant. El seu estil vocal i presència a l'escenari van fer escola.
Són considerats entre els pioners del hardcore punk a la regió de l'Oest Mitjà. Com la majoria dels seus contemporanis, Negative Approach va ser poc coneguda fora de la seva ciutat natal. Actualment és valorada per la subcultura punk en general i considerada una banda de la vella escola de culte.

## Discografia
### Àlbums

* Tied Down (1983, Touch and Go)

### EP i demos

* 1st Demo (maig de 1981)
* Lost Cause Demo (agost de 1981)
* EP Demo First Version (1981–1982)
* Negative Approach 7"/CD EP (1982, Touch and Go)
* Tied Down Demo (juny de 1983) – també Rice City Demo
* Friends of No One 7"/CD EP (2010, Taang!) – gravat el 1994

### Recopilatoris

* Total Recall (1992, Touch and Go)
* Ready to Fight: Demos, Live and Unreleased 1981-83 (2005, Reptilian)
* Nothing Will Stand in Our Way (2011, Taang!)

## Referències

* ↑ «Negative Approach | Biography & History». AllMusic. [Consulta: 10 març 2017].
* ↑ Hay, Edwina. «Touch & Go 25th Anniversary Block Party, Day Two». BrooklynVegan, 12-09-2006.
* ↑ JC, Sammy «Còpia arxivada». The Set List, 27-08-2006 [Consulta: 7 novembre 2021]. Arxivat 2008-09-19 a Wayback Machine. «Còpia arxivada». Arxivat de l'original el 2008-09-19. [Consulta: 7 novembre 2021].
* 1 2 Rettman, Tony «Còpia arxivada». Swindle (issue 12) [Consulta: 7 novembre 2021].
* ↑ Kantor, Matthew Isaac «Còpia arxivada». Allmusic (Zvents) [Consulta: 7 novembre 2021]. Arxivat 2012-10-12 a Wayback Machine. «Còpia arxivada». Arxivat de l'original el 2012-10-12. [Consulta: 7 novembre 2021].
# Ancoratge ossi

Un ancoratge ossi permet d'assegurar un ancoratge màxim en el moment d'un tractament d'ortodòncia.

## Bibliografia

* Orthodoncie-París
* Grégoria Mar, Damien Brezulier i Olivier Sorel, Échecs des ancrages osseux, Orthod Fr, volum 87, número 1, març del 2016, 88e reunió científica de la S.F.O.D.F., Marsella, 13–14 de maig del 2016,
* Bernard Lazaroo. Les minivis: ancrage osseux en omnipratique et en orthodontie. Éditions CdP,, 2016, p. 115. ISBN 9782843613067.
# Nahla Hussain al-Shaly

Nahla Hussain al-Shaly (àrab: نهلة حسين الشالي, Nahla Ḥussayn ax-Xālī) (?, 1971 o 1972 – Sulaymaniyya, 18 de desembre de 2008) fou una activista dels drets de la dona al Kurdistan iraquià. Ostentava el càrrec de líder de la Lliga de les Dones del Kurdistan, ala feminista del Partit Comunista del Kurdistan. El 18 de desembre de 2008 va ser assassinada a trets i decapitada per uns pistolers que van entrar a casa seva quan estava sola. Hussain estava casada i tenia dos fills.
L'assassinat de Nahla Hussein al-Shaly pretenia intimidar les activistes i impedir l'organització política de les dones kurdes i iraquianes que defensen la igualtat de drets.

## Referències

* ↑ «Nahla Hussein al-Shaly, leader of the women's league of the Kurdish Communist Party killed» (en anglès). Ekurd Daily, 19-12-2008. [Consulta: 6 novembre 2023].
* ↑ (anglès) Women's rights activist beheaded in Iraq, CNN.com, 18 de desembre 2008. (data d'accés: 24-12-08)
* ↑ Barzanji, Yahya. «Iraqi official: Leader of women's group killed» (en anglès). SanDiegoUnionTribune.com, 18-12-2008. [Consulta: 21 febrer 2021].
* 1 2 Zher, Martin. «Nahla Hussein al-Shaly: A Martyr for Women» (en anglès). San Francisco Bay Area Independent Media Center (Indybay), 21-12-2008. [Consulta: 6 novembre 2023].
# Flotador de cames

El flotador de cames és un element amb forma de vuit que els nedadors solen utilitzar durant l'entrenament de natació. Està format per un material menys dens que l'aigua per així flotar amb més facilitat, aquest material és el poliuretà. En podem trobar de diferents mides i formes.
El flotador de cames és una bona eina perquè corregeix molts aspectes claus com són: l'equilibri, mantenir una posició estreta i empènyer el pit amb l'aigua. Es sol col·locar entre les cames, normalment entre les cuixes per una major facilitat a l'hora de nadar. En aquesta posició el flotador de cames desequilibra menys el cos, ajuda a pujar els glutis a la superfície, i obliga a enfonsar el pit a l'aigua. També es pot col·locar entre els turmells.

## Referències

* «Para que sirve el Pull Buoy en Natación – Nada Facil» (en castellà), 12-11-2018. [Consulta: 25 novembre 2023].
* «El pullboy: ¿Amigo o enemigo del nadador?» (en castellà). [Consulta: 25 novembre 2023].
# Flotador

Un flotador és una peça en forma de cèrcol fabricada d'un material lleuger i que serveix per mantenir a flotació a una persona introduïda en el seu interior.
Els flotadors es fabriquen en materials lleugers com el suro o plàstic. En el primer dels casos es tracta d'una peça compacta que no s'enfonsa a causa de les propietats de la seva matèria primera. En el segon, consisteix en una funda plàstica en la qual s'introdueix aire permetent d'aquesta manera que suri a l'aigua.
El flotador de plàstic consisteix en dues capes simètriques d'aquest material, una de les quals una conté una vàlvula per la qual s'insufla l'aire. Les dues peces estan segellades, de manera que pot contenir una càmera d'aire al seu interior. Els flotadors de plàstic són emprats a la platja o a la piscina quan els nens encara no han après a nedar. S'utilitzen insulflant aire a través de la vàlvula i col·locant-los al voltant del cos del nen perquè aquest quedi flotant sobre l'aigua. Es presenten en una gran varietat de colors i mides, alguns representant figures diverses com animals, pneumàtics o vehicles. La laurialis flota.
Els flotadors de suro es troben en entorns nàutics així com en embarcacions i constitueixen equips d'emergència per si una persona cau a l'aigua.

## Flotador nàutic

També es diu flotadors als dispositius hidrodinàmics d'un catamarà o als ubicats sota el fuselatge que permeten la flotabilitat d'un hidroavió. En els hidroavions de tipus hidrocanoa estan situats a les ales, i el seu objectiu no és tant ajudar a la flotabilitat, oferta principalment pel mateix buc de l'aeronau, sinó equilibri lateral.

## Vegeu també

* Salvavides

## Referències

* ↑ flotador a Optimot
# Ferreret (desambiguació)

«Ferreret» té aquests significats:
* Ferreret (Alytes muletensis). petit tòtil endèmic de Mallorca i Menorca
* Ferreret o mallerenga blava
* Joaquín Lizondo Vergara (Museros, 1933 - Massamagrell, 2008), pilotaire conegut com a Ferreret
# Múmmia Acaica

Múmmia Acaica, en llatí Mummia Achaica) fou una dama romana, neta de Quint Lutaci Catul i neta també de Luci Mummi Acàic.
Es va casar amb Gai Sulpici Galba i va ser la mare de l'emperador Galba i del seu germà Gai, segons Suetoni.

## Referències

* ↑ Mummia Achaica a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1119
# Fairton

Fairton és una concentració de població designada pel cens dels Estats Units a l'estat de Nova Jersey. Segons el cens del 2000 tenia 2.253 habitants.

## Demografia

Segons el cens del 2000, Fairton tenia 2.253 habitants, 474 habitatges, i 334 famílies. La densitat de població era de 308,5 habitants/km².
Dels 474 habitatges en un 26,8% hi vivien nens de menys de 18 anys, en un 53% hi vivien parelles casades, en un 11,8% dones solteres, i en un 29,5% no eren unitats familiars. En el 24,9% dels habitatges hi vivien persones soles l'11,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 2,92.
Per edats la població es repartia de la següent manera: un 11,5% tenia menys de 18 anys, un 9% entre 18 i 24, un 48% entre 25 i 44, un 23,3% de 45 a 60 i un 8,3% 65 anys o més.
L'edat mediana era de 36 anys. Per cada 100 dones de 18 o més anys hi havia 313,9 homes.
La renda mediana per habitatge era de 37.962 $ i la renda mediana per família de 41.000 $. Els homes tenien una renda mediana de 30.750 $ mentre que les dones 25.326 $. La renda per capita de la població era de 20.005 $. Aproximadament el 3,1% de les famílies i el 5,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Fairton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Fairton». American Fact Finder. Oficina del Cens dels Estats Units, 12-01-2010.
# L'Estanyol (Angostrina)

L'Estanyol és un estany del Pirineu, situat en el terme comunal d'Angostrina i Vilanova de les Escaldes, a l'Alta Cerdanya, de la Catalunya del Nord.
És a prop de l'extrem nord-oest del terme al qual pertany. Té en el seu costat de ponent una extensa mollera, aiguamoll. És a 2.297,1 metres d'altitud. Com tots els estanys esmentats, pertany a la conca de la Tet.
L'Estanyol és un indret visitat habitualment per les rutes excursionistes del sector nord del Massís del Carlit.

## Referències

* ↑ L'Estanyol en els ortofotomapes de l'IGN
# Jeroni Saiz Gomila

Jeroni Saiz Gomila (Palma, 1941) és un enginyer i polític mallorquí que fou conseller d'obres públiques de les Illes Balears entre els anys 1983 i 1993, sempre sota la presidència de Gabriel Cañellas.
Fou conseller en tres legislatures diferents: 1983-1987, 1987-1991 i 1991-1995. Complí les dues primeres legislatures senceres però fou substituït el 1993 per Bartomeu Reus en la remodelació en què Cañellas feu entrar a l'executiu Rosa Estaràs, Catalina Cirer, Jaume Matas i Joan Flaquer tot baixant la mitjana d'edat de l'executiu substancialment.
Fou un dels imputats en el Cas Túnel de Sóller i també ha estat imputat en una de les peces del Cas Andratx.

## Referències

* ↑ Dolç i Dolç, Miquel (coord.). Gran Enciclopèdia de Mallorca. Volum 15. Palma: Promomallorca, p. 42. ISBN 84-8661702-2.
* ↑ Diario de Mallorca, 21/09/2007
# Vražné

Vražné és un municipi de la República Txeca. S'estén al llarg d'ambdós costats de la frontera històrica de Moràvia-Silèsia. L'any 2006 tenia 827 habitants.

## Història

La primera menció escrita d'aquest poble (una part de la Vražné inferior) és de l'any 1282.
A un poble d'aquest municipi, Hynčice, hi va néixer Gregor Mendel

## Atraccions

* Monument cultural a Gregor Mendel
* Crucifix
* Estàtua dedicada a Joan Nepomucè (Jana Nepomuckého)

## Referències

* ↑ {{{títol}}}. ISBN 80-200-1225-7.
# Propi (desambiguació)

«Propi» té aquests significats:

## Vegeu també

* Nom propi
* Moviment propi
* Valor propi, vector propi i espai propi
# Enten

Enten és el déu de la fertilitat de la mitologia sumèria encarregat que els animals fossin fecunds, a diferència de la tasca d'Emet, el seu germà, qui s'encarregava de fer prosperar els vegetals. A una de les disputes sumèries apareix la rivalitat entre els dos germans i Enten surt victoriós davant el judici d'Enlil, qui els va crear.

## Referències

* ↑ Jordan, Michael (1993). Encyclopedia of gods: Over 2,500 Deities of the World. New York: Facts on File, Inc. ISBN 978-0-8160-2909-9.